Hornlerke

Hornlerke (Eremophila bilopha) er en monotypisk art i lerkefamilien (Alaudidae) og inngår som én av to arter i slekten Eremophila. Hornlerka er utbredt i Nord-Afrika og Midtøsten og en nær slektning av fjellerke (E. alpestris), som den tidligere ble regnet som konspesifikk med.

Biologi 
Hornlerka blir 13–15 cm lang og veier typisk 38–39 g. Arten særpreges av to fjærtufser på som sitter på hver side av issen, i overkant av et karakteristisk hvitt pannebånd. Tufsene kan reises og senkes.

Arten trives på åpne flate sletter, hovedsakelig i utkanten av ekte ørken, også i helt karrig landskap; vanligvis på steinete eller komprimert jord, men fuglene unngår myk sand. Maten består for det meste av frø, men av og til også litt insekter og frukt.

Inndeling 
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl i henhold til Syvertsen et al. (2008, 2017, 2020).

 Passeriformes, spurvefugler
 Passeri, sangfugler
 Passerida
 Sylvioidea, 
 Alaudidae, lerkefamilien
 Eremophila, hornlerker
 E. alpestris, fjellerke
 E. bilopha, hornlerke (monotypisk)

Referanser

Eksterne lenker 
 

Lerker
Nord-Afrikas fugler
Asias fugler
Dyr formelt beskrevet av Coenraad Jacob Temminck
Fugler formelt beskrevet i 1823